cyanic-selkie/wikianc huggingface dataset:
Լուսանկարչություն
Տպաքանակի որոշում և ֆոտոնկարազարդում
Խնդրի լուծման համար շրջադարձային դարձան ֆոտոմեխանիկական գործընթացները, որոնք թույլ էին տալիս որոշել ստացված կիսերանգ պատկերների տպաքանակը՝ տպարանային կլիշեի օգնությամբ ։ 1855 թվականին, պատմականորեն առաջին անգամ, Ալֆոնս Պուատվենի կողմից արտոնագրվեց լուսատպագրությունը, որն օրիգինալ տարբերակով պրակտիկ կիրառման համար կատարյալ չէր։ Առաջին հաջողությունը եղավ 1865 թվականին՝ վուդբերիտիպիայի ստեղծմամբ, որը կիրառելի էր լուսանկարների խոր տպագրության վերարտադրման համար։ 1868 թվականին Ալբերտ Ջոզեֆի առաջարկով լուսատպագրությունը մասսայական շուկա մտավ նոր անվամբ՝ «կոլոտոպիա», որը կիարռելի էր խոր տպագրության համար ։ Վիմագրական քարի փոփոխումը ապակյա թիթեղով, թույլ տվեց մեծացնել տպաքանակի որոշման կայունության կլիշեն, որով սկսեցին տպագրել բարձր որակի 1000 էժանագին արտատպվածք։ Այդպիսով, պոլիգրաֆիայի որոշ ճյուղերում, որոնք կիրառվում էին մինչ 20-րդ դարի վերջը, տպագրվում էին բացիկներ, էստամպներ և գրքային նկարազարդումներ ։ Տպաքանակի որաշման առավել բարձրորակ եղանակ դարձավ լուսափորագրանկարը, որը կատարելագործվեց 1878 թվականին՝ նկարիչ Կարել Կլիչի կողմից։
Այնուամենայնիվ, անգամ լուսատպագրությունը շատ թանկ էր, հատկապես պարբերական տպագրության համար։ Այդ ոլորտում առաջընթաց տեղի ունեցավ 1800-ական թվականներին, ցինկոգրաֆիայի կատարելագործման հետ մեկտեղ, միավորվելով 1878 թվականի Շարլ Պետի Գիյմի հայտնագործած ավտոտոպիայի սկզբունքների հետ։ Պարբերական պատկերների ցանցով լրագրային պատկերազարդումները թույլ տվեցին վերարտադրել միջին որակի լուսանկարներ, սակայն ցինկագրական կլիշեն ուներ մեծ տպաքանակային կայունություն և բավականին էժան էր։ Առաջին հրատարակումը, որտեղ էական դեր ուներ ֆոտոիլյուստրացիան, 1907 թվականին դարձավ գերմանական «Berliner Illustrirte Zeitung» ամենօրյա լրագիրը։ 1904 թվականին լուսանկարների ամենօրյա հրապարակում սկսեց լոնդոնյան «Daily Mirror» լրագիրը՝ «Տես նորություններ՝ նկարված կամերայով»։ Լուսանկարի տպաքանակի որոշումն իր ժամանակակից տեսքն ստացավ 1905 թվականին՝ օֆսեթ տպագրության ի հայտ գալու հետ մեկտեղ։
Ակնթարթային լուսանկարչություն
Ակնթարթային լուսանկարչությունը լուսանկարչության նմանօրինակ տարատեսակ է, որը թույլ է տալիս մի քանի րոպեի ընթացքում ստանալ պատրաստի պոզիտիվ պատկերներ՝ առանց ֆոտոլաբորատորիայում վերամշակման։ Լուսանկարչական սարքի առաջին արտոնագիրը ստացվել է 1923 թվականին՝ Սեմուել Շլաֆրոկի կողմից ։ Սարքն իրենից ներկայացնում էր նկարահանող կամերայի մեծածավալ զուգակցություն, որը միայն աննաշան նվազեցնում էր պատրաստի նեգատիվի ստացման ժամանակը։ Խնդրի լուծումը դարձան բարդ կառուցվածքով ֆոտոնյութերը՝ ինտեգրված ֆոտոռեակտիվներով և պոզիտիվի անմիջապես ստացման հնարավորությամբ։ Դրանց մշակումը սկսվել է Agfa ընկերության կողմից՝ 1930-ական թվականների վերջին, բայց մասսայական թողարկումը կարգավորել է Polaroid ընկերությունը միայն 1948 թվականի նոյեմբերին՝ «Polaroid Land 95» լուսանկարչական ապարատի ի հայտ գալու հետ մեկտեղ ։
Փոխանցվող պատկերով լուսանկարչական գործընթացի արտոնագիրը գրանցել է Polaroid ընկերության հիմնադիր Էդվին Հերբերտ Լենդը՝ 1947 թվականին ։ Հետագայում Polaroid ընկերության անվանումը դարձավ ակնթարթային լուսանկարչության հոմանիշ։ ԽՍՀՄ-ում փրոձեր են արվել ստեղծել նմանօրինակ ֆոտոկոմպլեկտ «Момент» (1952—1954) և «Фотон» (1969—1976) ֆոտոապարատների համար։ Բայց, համապատասխան ձևի ֆոտոնյութի դեֆիցիտի պատճառով, մոդելը մեծ համբավ չունեցավ ։
Zeichnungen des Patienten O. T.
Վերլուծություն
Խմբի առաջին` Kollaps ալբոմի համեմատ այս ալբոմում օգտագործվել են ավելի շատ եղանակներ և ձայներ ։ Einstürzende Neubauten խումբը հայտնի է իր երգերում շրխկոցների, չխկոցների, դմբդմբոցների և ցանկացած աղմկոտ իրերից ստացվող ձայների օգտագործումով ։
Բացի մետաղական թխթխկոցը, որով հագեցած է ալբոմը, խումբն օգտագործում է նաև պատրաստի ձայներ (հեռախոսազրույզի և Համբուրգի ձկնաշուկայի ձայնագրությունները), սեմփլինգ (Սայաթ-Նովայի «Դուն էն գլխեն իմաստուն իս» երգի հատվածն Armenia երգում)։ Բաս կիթառի կատարումը հանճարեղ է, սակայն այն ավելի շուտ օգտագործվում է որպես ձայնային շինանյութ, այլ ոչ որպես երաժշտական հիմք։
Լուսանկարչություն
Ակնթարթային լուսանկարչություն
Միաստիճան գործընթացը լայն կիրառություն սատացավ սիրողական լուսանկարչության շրջանակում մինչ՝ թվային տեխնոլոգիաների ի հայտ գալը։ 1970-ական թվականների վերջին ակնթարթային լուսանկարչությունը մեծ տեղ էր զբաղեցնում սիրողական ֆոտոշուկայում։ Պրոֆեսիոնալ լուսանկարչությունում՝ պատկերի ցածր որակի պատճառով, համեմատած ավանդան լուսանկարչական գործընթացի հետ, միաստիճանն օգտագործվում էր ավելի նեղ կիրառական ոլորտներում․ լուսանկար փաստաթղթերի համար, բժշկություն և գիտական հետազոտություններ։ Ստուդիական լուսանկարչությունում ակնթարթային լուսանկարչական կոմպլեկտները կիրառվում էին փորձնական նկարահանման համար։ Այսպիսի հսկողությունը թույլ էր տալիս բացառել խոտանը։ Պատկերի ձևափոխության միաստիաճան գործընթացի կիրառելիությունը լուսնակարիչների շրջանում այն հայտնի դարձրեց ։
Zeichnungen des Patienten O. T.
Վերլուծություն
Armenia երգն օգտագործվել է որպես սաունդթրեք Մայքլ Մանի Տապ և Յուրայինը ֆիլմերում։
Լուսանկարչություն
Թվային լուսանկարչություն
Լուսանկարչության ժամանակակից տեխնոլոգիաները, ի հայտ եկան 1969 թվականից, երբ հետազոտողներ Ուիլարդ Բոյլն ու Ջորջ Սմիթը ձևակերպեցին պատկերի գրանցման լիցքավորվող միացումով սարքի գաղափարը ։ Առաջին փորձնական, առանց ժապավենի լուսանկարչական ապարատը, հիմնված ֆոտոէլեկտրական ձևափախման վրա, ստեղծել է Eastman Kodak ընկերության ինժեներ Սթիվեն Սասսոնը՝ 1975 թվականին։ Նարանում կիրառվող լիցքավորվող միացումով սարքի մատրիցան ուներ 0,01 մեգապիքսել հզորություն, իսկ տվյալների գրացումն իրականացվում էր կոմպակտ լուսանկարման տուփի վրա ։ Սպառողական մակարդակի առաջին թվային լուսանկարչական սարքը դարձավ «Fuji DS-1P»՝ 1988 թվականին ։ Նույն թվականին, Kodak ընկերությունը ստեղծեց առաջին թվային հայելային ֆոտոխցիկը՝ «Electro-Optic Camera», փոքր ձևաչափով Canon New F-1 լուսանկարչական ապարատի հիման վրա։ Ստացված տվյալների գրանցումն ընթանում էր առանձին տեսամագնիտոֆոնի վրա, որը միացած էր տեսախցիկին մետաղամալուխով ։
Zeichnungen des Patienten O. T.
Հավելյալ երգեր
Որոշ ձայներիզներ և սեղմասկավառակներ պարունակում են այս երգերից մեկը կամ մի քանիսը
Ծանոթագրություններ
Կատեգորիա:1983 ալբոմներ
Լուսանկարչություն
Թվային լուսանկարչություն
Nikon և Kodak ընկերությունների համագործակցության արդյունքում 1994 թվականին, Nikon F90 լուսանկարչական ապարատի հիման վրա ստեղծվեց հիբրիդային թվային տեսախցիկը՝ «Kodak DCS 410»։ Տվյալները գրանցվում էին PCMCIA քարտի վրա՝ տեղակայված թվային ետնամասում ։ 1998 թվականի մարտին շուկայում հայտնվեց առաջին «Canon EOS D2000» թվային հայելային ֆոտոխցիկը՝ չքանդվող կառուցվածքով ։ Այս բոլոր օրինակները նախատեսված էին նորությունների ինֆորմացիոն գործակալությունների համար, իսկ արժեքը կազմում էր 15-ից 30 հազար դոլար։ Ամենաէժան ֆոտոխցիկների արժեքը, ինչպիսին է Canon EOS D30, թողարկված 2000 թվականին, գերազանցում էր 2500 դոլարը, ինչը ընդունելի չէր մեծաթիվ լուսանկարիչների համար ։
Առաջընթացը տեղի ունեցավ 2003 թվականին, երբ շուկայում ի հայտ եկավ Canon EOS 300D սիրողական թվային հայելային ֆոտոխցիկը, որի արժեքն առաջին անգամ նվազեց մինչև 1000 դոլար ։ Մի տարվա ընթացքում նմանօրինակ մոդելներ թողարկեցին Nikon և Pentax ընկերությունները։ Շնորհիվ այդ փաստի, նաև անհատական համակարգիչների լայն տարածման, տեղի ունեցավ ժապավենի մասսայական արտամղում և անցում թվային լուսանկարչությանը, ինչպես պրոֆեսիոնալ, այնպես էլ ՝ սիրողական ոլորտներում։ Արդեն 2005 թվականին, ճապոնական ընկերությունները, որոնք առաջատար են համաշխարհային ֆոտոտոխնիկայի շուկայում, վաճառեցին 64 770 000 թվային լուսանկարչական և միայն՝ 5 380 000 ժապավենային ապարատներ ։ 2006 թվականին մեծաթիվ արտադրողներ հրաժարվեցին ֆոտոժապավենով նախանշված լուսանկարչական ապարատներ թողարկելուց, որն այժմ էլ վաճառքում հասանելի է, բայց՝ ավելի թանկարժեք ։
Լուսանկարչական տեխնիկաներ
Լուսանկարչության գոյության ամբողջ ընթացքում ի հայտ են եկել պատկերի ստացման բազում տեխնոլոգիաներ, հաճախ միմյանցից էականորեն տարբեր և շատ տարբեր արդյունք ապահովող։ Ինչպես և այլ արտահայտչական արվեստներում, այղտեղ էլ այս տեխնոլոգիաներն անվանում են «տեխնիկաներ»։
Ավանդական լուսանկարչություն
Լուսանկարչության ամենատարածված տեխնիկա է համարվում լուսանկարչական ապարատի օգնությամբ երկչափ պատկերի ստեղծումը։ Դրա հետ մեկտեղ, օբյեկտիվը՝ հարթ լուսաընկալիչի վրա կառուցում է իր տեսադաշտում տեղակայված առարկաների իրական պատկեր, որի համար կարող են օգտագործվել՝ ֆոտոթիթեղիկը, լուսանկարչական ժապավենը կամ ֆոտոէլեկտրական վերափոխիչը (ֆոտոմատրիցա)։
Ստացված հարթ պատկերն առաջացնում է պատկերված առարկաների ծավալային խաբկանք՝ գծային հեռապատկերի օրենքների հաշվին՝ արտացոլելով լուսաստվերը։ Դրա հետ մեկտեղ, մարդու տեսողությունը միանշանակ նույնականացնում է պատկերը որպես՝ երկչափ։ Ծավալային խաբկանքը կարող է ուժեղացվել արտահայտիչ միջոցների օգնությամբ, լուսանկարչության կողմից փոխառված արտահայտչական արվեստից՝ եռաչափ պատկերների հարթ արտացոլումով․ գեղանկարչություն, գծանկարչություն։
Լուսնկարչությանը բնորոշ նախապայմաններից մեկը բովանդակում է իրականում շարժվող առարկաների պատկերների անշարժություն։ Դրա հետ մեկտեղ կարող է ֆիքսվել շարժման պատահական փուլ, ինչ որոշ դեպքերում հանգեցնում է ֆիքսված իրավիճակի աղավաղված մեկնաբանության։ Բացի այդ, պատկերի ստատիկությունը կարող է մոլորության մեջ գցել՝ խոսելով շարժվող և իրական օբյեկտների անշարժության մասին։ Այդպիսի թերությունները վերացվում են նաև արտահայտչական միջոցների օգնությամբ՝ մշակված լուսանկարչության կողմից իր գոյության երկար պատմության ընթացքում։ Դրանք այնպիսի հնարքներ են, ինչպիսիք են՝ շարժվող առարկաների պատկերի կոծկումը, դինամիկ կոմպոզիցիան և շարժման փուլի արտահայտչականության հստակ ընտրությունը։
Տարածական լուսանկարչական տեխնիկա
Լուսանկարչական պատկերը կարող է ստեղծել տարածության խորություն՝ օբյեկտիվի ստերիոզույգի երկու կադրի միաժամանակյա նկարահանման ճանապարհով։ Արդյունքում, պատրաստի նկարի դիտումը՝ պարալաքսի հաշվին առաջացնում է ծավալի խաբկանք, որը բացակայում է սովորական հարթ լուսանկարներում։ Առաջին տարածական լուսանկարչական ապարատը՝ երկակի դագեռոտպության համար հնարել է Լյուդվիգ Մոզերը՝ 1844 թվականին։ 19-րդ դարի երկրորդ կեսին տնտանեկան ստերեոսկոպի հավաքածուային տարածական պատկերները դարձան համատարած զբաղմունք և լուսանկարիչներն ունեցան տարածական տարբեր պարունակության պատկերների սպառման մեծ շուկա․ տեսարանային լուսանկարից մինչև՝ սիրերգություն։ 20-րդ դարի սկզբին՝ կինեմատոգրաֆիայի ի հայտ գալու հետ մեկտեղ, այն անկում ապրեց՝ տարածական լուսանկարչությունը դարձնելով ավանդական «հարթ» պատկերի էկզոտիկ տարատեսակ։ Ժամանակակից տարածական լուսանկարչությունը կարող է լինել ինչպես նմանօրինակ, այնպես էլ՝ թվային։ Հաճախ նրա բնութագրման համար կիրառվում է 3D լուսանկար տերմինը։
Պանորամային լուսանկարչություն
Լուսանկարչության տարատեսակ՝ կերպարի մեծ հորիզոնական անկյունով․ ընդհուպ մինչև 360°։ Դրա հետ մեկտեղ օգտագործվում են հատուկ լուսանկարչական սարքեր կամ մի քանի սովորական լուսանկարների թվային միավորումներ՝ նկարված այնպիսի հաշվարկով, որ գրավի ավելի մեծ տարածություն։ Պանորամային լուսանկարչությունն առավել պահանջված է բնապատկերների և ինտերիերի նկարահանումներում։ Առաջին պանորամային լուսանկարներն արվել են դագերոտիպիայի ստեղծումից անմիջապես հետո՝ հատուկ լուսանկարչական սարքի միջոցով, որը նկարում էր թիթեղին կորացած դարձման օբյեկտիվով ։ Հետագայում ի հայտ եկավ պանորամային լուսանկարչական սարքերի մի ամբողջ շարք՝ գլանաձև ֆիլմային ուղով, օրինակ՝ ճապոնական «Widelux»-ը կամ սովետական «Горизонт»-ը։ Ժամանակակից թվային լուսանկարչությունում նկարահանումը հաճախ իրականացվում է սովորական սարքաերով՝ նկարների հաջորդող սոսնձումով․ հատուկ հավելվածների օգնությամբ ։ Դրա հետ մեկտեղ, բացի սովորական գլանային ձևից հնարավոր են նաև այլ ձևեր, այդ թվում՝ գնդանման։
Պանորամային լուսանկարչության տարատեսակ կարելի է համարել երկկողմ լուսանկարչությունը, որտեղ լուսակնարումն ընթանում է միաժամանակ երկու հակադիր կողմերից։ Այս սարքերի որակը կարող է տարբերվել։ Երբեմն, ետևի տեսախցիկն օգտագործվում է «ինքնալուսանկարի» համար։ Երբեմն երկկողմ լուսանկարչությունում օգտագործվում է «ձկան աչքի ոսպնյակի» նման օբյեկտիվներ՝ յուրաքանչյուրը 180° տեսադաշտի անկյունով։ Արդյունքում կարելի է ստանալ գնդաձև պանորամային պատկեր։
Լուսանկարչությունն անտեսանելի լուսային սպեկտրում
Մարդու տեսողության համար անտեսանելի պայմաններում լուսանկարահանումը թույլ է տալիս ստանալ գիտական տվյալներ, ինչպես նաև անսովոր գեղարվեստական էֆեկտներ։ Օրինակ՝ ինֆրակարմիր լուսանկարչությունը, որը հայտնի է լուսանկարիչներին, լանդշաֆտներին տալիս է առանձնահատուկ տեսք՝ որտեղ բուսականությունը գրեթե սպիտակ է, իսկ երկինքը՝ սև։ Աերոլուսանկարչությունում ինֆրակարմիր լուսանկարչությունը թույլ է տալիս բարձր տարածությունից ստանալ հստակ պատկերներ, քանի որ այդ ճառագայթման դիապազոնը գործանականում չի տարածվում մթնոլորտի կողմից։
Ուլտրամանուշակագույն ճառագայթներում լուսանկարահանումը հաճախ օգտագործվում է քրեագիտությունում, քանի որ հնարավորություն է տալիս ի հայտ բերել փաստաթղթային կեղծիքները և հանցանքի հետքերի նույնականացումը։ Գիտության մեջ ուլտրամանուշակագույն լուսանկարչությունը թույլ է տալիս ի հայտ բերել որոշ նյութեր, որոնք չեն տարբերակվում տեսանելի ճառագայթներում։ Գիտական լուսանկարչությունում հաճախ օգտագործվում է միաժամանակյա նկարահանումը՝ տարբեր դիապազոններում․ տեսանելիից մինչև անտեսանլեի ճառագայթներ։ Ստացված պատկերների հաջորդող համատեղումը թույլ է տալիս հետևել երևույթը, որը չի ենթարկվում անմիջական ֆիքսման։
Ֆոտոգրաֆիկա
Կերպարվեստի տեսակ է, որտեղ լուսանկարներն օգտագործվում են որպես ելակետային, և հետագայում վերափոխվում են պլակատի կամ այլ գրաֆիկական ձևերի։ Ֆոտոգրաֆիկան ԽՍՀՄ-ում ծաղկում է ապրել 1970-ականների վերջին 1980-ականների սկզբին, երբ հայտնի դարձան այնպիսի տեխնոլոգիաներ, ինչպիսիք են՝ սոլարիզացիան, ֆոտոմոնտաժը ։ Ժամանակակից թվային լուսանկարչությունում նման էֆեկտները հասնում են նկարների տրանսֆորմացիայի։
Լուսային տարածության լուսանկարչություն
Պատկերի գրանցման և մշակման թվային տեխնոլոգիաները թույլ տվեցին իրագործել լուսային տարածության լուսանկարչության նորագույն տարատեսակը։ Գործընթացը թույլ է տալիս ընտրել կտրուկության խորությունը և արդեն պատրաստի պատկերը տեղափոխել ցանկացած հեռավորության վրա՝ համակարգչի էկրանին ընտրելով նշանակետը։ Այս տեխնոլոգիան թվային կինեմատոգրաֆիայի ոլորտում խոստանում է առավել մեծ հեռանկարներ՝ թույլ տալով հատուկ էֆեկտներն իրագործել առանց «կապույտ էկրանի», նաև բացառել ֆոկուս պուլլերի պատճառով առաջացեղ նկարահանման խոտանը ։
Ոչ ստանդարտ տեխնիկաներ
Բացի լուսանկարչական սարքի միջոցով օբյեկտների նկարահանումից, հնարավոր է նրանց ձևերի ֆիքսում կոնտակտային ձևով․ ֆոտոգրամայի օգնությամբ։ Այդ դեպքում առարկաները տեղավորում են ֆոտոթղթի վրա և լուսավորում են ուղղորդված կամ ցրված լույսով, որպեսզի ստանան նրանց ստվերային պատկերը։ Դրան մոտ է համարվում սկանիգրաֆիայի տեխնիկան, երբ օբյեկտը տեղադրում են սկաների ապակու վրա ։ «Լուսային նկարչություն» ստեղծելու ևս մի միջոց է հանդիսանում լույսի աղբյուրի տեղափոխումը դեպի՝ լուսանկարչական սարքի տեսադաշտ ։ Առանձին տեխնիկա է համարվում այսպես կոչված ճեղքավոր լուսանկարչությունը՝ հիմնված նեղ ճեղքով պատկեր սկանավորման վրա։ Դա հնարավոր է ինչպես ավանդական համանման սարքերով, այնպես էլ՝ շրջադարձային օբյեկտիվով պանորամային լուսանկարչական սարքերով։ Արդյունքում կարելի է ստանալ շարժվող օբյեկտների անսովոր պատկերներ ։ Վերջին տասնամյակում լուսանկարչական արվեստի առավել հայտնի ուղղություններից է դարձել պինհոլ լուսանկարչությունը, որտեղ լուսանկարչական ապարատի փոխարեն օգտագործվում է պարզագույն օբկուրի խցիկ կամ ստանդարտ լուսանկարչական ապարատ՝ օբյեկտիվի փոխարեն միկրոսկոպիկ անցքով ։
Սիրողական լուսանկարչություն
Սիրողական լուսանկարչությամբ զբաղվում են էնտուզիաստները կամ մարդիկ, որոնք դրա օգնությամբ գումար աշխատելը իրենց նպատակը չեն համարում։ Սիրողական լուսանկարիչները լուսանկարներն օգտագործում են բարեկամների, ճամփորդությունների և այլ իրադարձությունների մասին հիշողությունների պահպանման համար։ Բացի այդ, սիրողական լուսանկարչությունը կարող է հոբբի լինել, որոշ դեպքերում որակապես մոտենալով պրոֆեսիոնալ օրինակներին՝ պիտանի վաճառքի համար։ Սիրողական լուսանկարչությունը տարածում ստացավ 19-րդ դարում, առաջին կոմպակտ լուսանկարչական սարքերի ի հայտ գալու հետ մեկտեղ։ ԽՍՀՄ-ում լուսանկարչության սիրահարները միավորվում են լուսանկարիչների ակումբներում, որտեղ ըստ 1980 թվականի տվյալների մոտ 450 էին։ 1975-1977 թվականներին անց կացվեց ինքնուրույն գործող արվեստագետների Առաջին Համամիութենական փառատորնը։ Այդտեղ սիրողական լուսանկարչությունը ներկայացվում էր որպես ինքնուրույն գործող արվեստի անկախ տեսակ։ Այդ փառատոնի արդյունքում՝ 1977 թվականի հոկտեմբեր-դեկտեմբեր ամիսներին Մոսկվայում անց կացվեց սիրողական լուսանկարիչների աշխատանքների Համամիութենական ցուցահանդես, որտեղ ցուցադրվեց մոտ 800 լավագույն լուսանկարներ։ Վերակառուցումից հետո ֆոտոակումբային շարժումը դադարեցվեց, և շատ սիրողական լուսանկարիչներ տեղափոխվեցին պրոֆեսիոնալ լուսանկարչություն։
Ժամանակակից խցիկով հեռոխոսները սիրողական լուսանկարչությունը դարձրեցին իրապես մասսայական և հասանելի յուրաքանչյուրին, իսկ նկարների տարածումը սոցիալական ցանցերում կտրոկ փոխեց սիրողական լուսանկարչության կառուցվածքը, որը հաճախ մրցակցում էր ֆոտոլրագրության և այլ ժանրերի հետ։
Ֆոտոլրագրություն
Ֆոտոլրագրությունը լուսանկարչության ամենակիրառվող տարբերակներից է, որը ստեղծվում է ընթացող նորությունների լուսաբանման համար։ Ֆոտոլրագրությունը կտրուկ տարբերվում է լուսանկարչության նմանատիպ ճյուղերից (ինչպիսիք են՝ վավերագրական, փողոցային լուսանկարչություն և հայտնիների լուսանկարչությունը) էթիկայի կանոնների հստակ հետևմամբ, որոնք երաշխավորում են ինֆորմացիայի շարադրման անաչառություն։ Մասնագիտության առանձնահատկությունները ստիպում են ֆոտոլրագրողներին հասարակական իրադարձություններում լինել ինֆորմացված։ Բացի դրանից լուսանկարիչները պիտի ունենան գեղագիտական արժեքներ։ Մի առանձնահատկություն ևս, որը տրաբերակում է ֆոտոլրագրությունն այլ տեսակի լուսանկարչությունից դա արագ կերպով պատրաստի լուսանկարների մատուցումն է վերջնական սպառողին։ Համանման լուսանկարչության դարաշրջանում դրա համար օգտագործվում էր ֆոտոհեռագիրը, բայց ներկայումս իրականացվում է համացանցի միջոցով ։
Օպերատորական արվեստ
Լուսանկրչության հայտնագործումն ու մասսայական կիրառությունը փոխեց պատմական իրադարձությունների մասին պատկերացումները։ Լուսանկարչության պատմության սկզբում արվեստագետները կրկնօրինակում էին իմպրեսիոնիզմին՝ կիրառելով «փափուկ ֆոկուս» և սկիզբ դնելով այսպես կոչված պիկտորիալիզմին։ Բացի արտահյատչական արվեստի ֆորմալ ընդօրինակումից պիկտորիալ լուսանկարչությանը բնորոշ են նաև ազնիվ ֆոտոտպագրության տարբեր տեխնիկաներ, այդ թվում՝ պլատինե տպագրություն և բրոմոյլ։ 20-րդ դարի սկզբին ի հայտ եկավ այսպես կոչված «ուղիղ լուսանկարչությունը», որում կարևոր ներդրում է ունեցել «Ֆոտո Սեցեսոն» միության հիմնադիր Ալֆրեդ Ստիգլիցը։ Այնուամենայնիվ, ուղիղ լուսանկարչության «հայրը» համարվում է Պոլ Ստրանդը, որն առաջինն է ձևակերպել նրա սկզբունքները։
Լուսանկարչական արվեստի նմուշները հաճախ ունենում են բարձր աճուրդային արժեք։ Այսպես, 2004 թվականին լոնդոնյան «Սոթբիս» աճուրդում «99 ցենտ» երկպատկերը վաճառվեց ռեկորդային՝ 3 346 456 դոլարով՝ վճարված ուկրաինացի գործարար Պինկչուկի կողմից ։
Դատական լուսանկարչություն
Ինչպես ժապավենավոր, այնպես էլ թվային լուսանկարչության կիրառումը թույլ տվեց սկզբունքորեն փոխել հետաքննության օրգանների գործունեությունը, արդեն մշակված մի շարք դատական նորմեր դարձրեց ավելի օբյեկտիվ և թույլ տվեց մշակել նորերը՝ հիմնված վարերագրական հատկությունների և ֆունկցիաների վրա։ Սակայն, թվային լուսանկարչության ի հայտ գալը, պատկերի խմբագրման ծրագրերի զարգացումը չափազանց դժվարացրեց լուսանկարի իսկության փաստումը։ Ներկայումս փոխզիջում է համարվում ժապավենային և թվային լուսանկարների ընդունումը՝ արված հսկվող պայմաններում։ Մինչ պատճենահան ապարատների ի հայտ գալը փաստաթղթերի լուսանկարային պատճենը լայնորեն տարածված էր իրավագիտությունում։ Փոխվեց փաստաթղթերի վարման կարգը (այսօր համարյա բոլոր փստաթղթեր․ անձնագիր, վարորդական իրավունք, անձնական գործեր, ինքնակենասգրություն և այլն) պարտադիր պիտի ունենան լուսանկարներ։
Գիտական լուսանկարչություն
Ի պատիվ լուսանկարչական մեթոդի անվանվել է աստերոիդ՝ (443) Ֆոտոգրաֆիկա, հայտնաբերված 1899 թվականին Մաքս Վոլֆի կողմից։
Ֆոտոթերապիա
1941 թվականին Ջոզեֆինա Հերիկը Նյու Յորքիում հիմնեց լուսանկարչության օգնությամբ վերականգնողական կենտրոն։ Երկրորդ համաշխարհային պատերազմի տարիներին կենտրոնը միավորեց կամավորների, որոնք նկարահանում էին իրենց զինակիցներին՝ ռազմական գործողությունների տարածքում, որպեսզի ուղարկեն նկարներ նրանց հարազատներին։ Հետպատերազմյան տարիներին ապացուցվել է լուսանկարչության թեևապևտիկ ազդեցությունը, և 1970-ական թվականներին ձևավորվեց ֆոտոթերապիան, որը կարող է օգտագործվել ինչպես հոգեթերապևտիկ տեխնիկաների ամբողջությունում, այնպես էլ որպես ինքնուրույն հոգետեխնիկա ։
Լուսանկարչության տեսություն
Լուսանկարչության տեսությունը վերլուծական ուղղություն է՝ ուղղված լուսանկարչական պատկերի ուսումնասիրությանը։ Լուսանկարն ուշադրությունն ուղղում է այն բանին, որ գեղարվեստական կատեգորիաների դասական բաժանումը չի արտացոլում լուսանկարչության էությունն ու յուրահատկությունը, իսկ ժանրերի, մեթոդների և տեխնիկաների ուսումնասիրությունը չի բացահայտում լուսանկարչության բնույթը որպես՝ ֆենոմեն ։ Լուսանկարչության վերլուծության կենտրոնական խնդիրը պատկերի և օբյեկտի չափորոշիչների սահմանումն է ։ Նկարը կապված է արդեն պատրաստի ձևի հետ, ինչը բարձրացնում է գեղարվեստական կարգավիճակի, հեղինակային իրավունքի հետ կապված հարցեր ։ Միևնույն ժամանակ լուսանկարչությունը շոշափում է լեզվի խնդիրը , կերպարի տեսությունը , բարձրացնելով ընդունված գեղարվեստական կարգավորումների անվիճելի բնույթը և կասկած է առաջացնում օբյեկտիվ աշխարհի կայունության պատկերի կառուցվածքում ։ Որպես դիսցիպլին լուսանկարչության տեսությունն ու պատկերը ձևակերպված են Վալտեր Բենյամինի, Սյուզան Սոնթագի, Ռոլան Բարտի, Վիլիամ Ֆլուսերի, Ռոզալինդ Կրաուսի, Անդրե Ռույեի աշխատանքներում։
Լուսանկարչություն և օրենք
Տարբեր երկրներում լուսանկարահանումը տարբեր օրենքներով է կարգավորվում։ Ռուսաստանում, ինչպես նաև Արևմտյան մի շարք երկրներում համարվում է, որ լուսանկարումը թույլատրելի է ցանկացած հասարակական վայրում՝ սահմանափակելով նրա ազատությունը մասնավոր սեփականություններում, երբ դա խաղտում է մասնավոր քաղաքացիների կամ կազմակերպությունների իրավունքները։ Այսպես, ԱՄՆ—ում լուսանկաչության ազատությունը պաշտպանվում է Սահմանադրության առաջին ուղղմամբ և հասարակական վայրերում թույլատրվում է լուսանկարել ցանկացած տեսանելի առարկա և երևույթ ։ Մեծ Բրիտանիայում 2008 թվականից սկսած այդ ազատություը հաճախ սահմանափակվում է Հակաահաբեկչական ակտով՝ թույլ տալով ոստիակնությանը դադարացնել լուսանկարման փորձերը, որոշ դեպքերում անգամ ֆոտոլրագրողներին ։ Մերձավոր Արևելքի մեծաթիվ երկրներում փողոցներում առանց թույլատրության լուսանկարահանումը կարող է հանգեցնել ձերբակալության և ազատազրկման ։
Մասնավոր դեմքն, ում լուսանկարը հրապարակվել է ԶԼՄ-ներում առանց նրա համաձայնության, որոշ դեպքերում կարող է ստանալ դատական փախհատուցում մասնավոր կյանք ներխուժելու պատճառով։ Շատ երկրներում լուսանկարների հրապարակման համար, որտեղ պատկերված են անչափահասներ պահանջվում է ծնողների թույլատրությունը ։ Այդ պատճառով լուսանկարահանումենրում մասնակցող բոլոր մոդելները պարտադիր կերպով ստորագրում են այսպես կոչված «մոդելային ռելիզ», որտեղ հրաժարվում են հավանական պահանջներից ։ Կարող են բացառություն լինել այն դեպքերը, երբ նկարահանումը տեղի է ունենում հասարակական վայրում, որտեղ թույլատրություն չի պահանջում։ Նման ռելիզ է պահանջվում այն լուսանկարների հրապարակման համար, որտեղ պատկերված են շինություններ կամ հուշարձաններ, որոնք իրենցից ներկայացնում են մտավոր սեփականություն ։
Այս իրողությունների հետ մեկտեղ լուսանկարչությունը հանդիսանում է հեղինակային իրավունքի օբյեկտ։ Ցանկացած լուսանկար, եթե արված չէ հատուկ պատվերով, պաշտպանված է անօրինական կիկնօրինակումից, տիրաժավորումից և առանց հեղինակի թույլատրության հրապարակումից։ ԶԼՄ-ներում առաջին անգամ հրատարակելու համար պետք է վճարվի հոնորար, իսկ կրկնելու դեպքում դեպքերի մեծամասնությունում տրամադրվում է ռոյալթի։
Արտաքին հղումներ
Կատեգորիա:Լուսանկարչություն Կատեգորիա:Հոբբի Կատեգորիա:Օպտիկա
Զինաիդա Գրեչանի
Զինաիդա Գրեչանի, մոլդովացի քաղաքական գործիչ։ Ներկայումս նա Մոլդովայի խորհրդարանի խոսնակն է 2019 թվականի հունիսի 8-ից։ Գրեչանին նախկինում նաև Մոլդովայի վարչապետն էր 2008 թվականի մարտի 31-ից մինչև 2009 թվականի սեպտեմբերի 14-ը։ Նա հանդիսանում է Մոլդովայի Հանրապետության սոցիալիստների կուսակցության (ՄՀՍԿ) առաջնորդը և նախկինում եղել է Մոլդովայի Հանրապետության կոմունիստների կուսակցության (ՄՀԿԿ) անդամ ։ Նա Մոլդովայի առաջին կին վարչապետն էր և Եվրոպայում երկրորդ կին կոմունիստ կառավարության ղեկավարը Հարավսլավիայի վարչապետ Միլկա Պլանինցից հետո ։
Նախապատմություն
Գրեչանին ծնվել է Սիբիրի Տոմսկի մարզում։ Նրա ծնողները՝ Մարիոարա Ուրսուն (1918–1993) և Պետրեա Բուժորը (1906–1996), 1951 թվականին տեղահանվել են Մոլդովայի հյուսիսում գտնվող Կոտիուժենից «Հյուսիս գործողության» ընթացքում, քանի որ նրանք Եհովայի վկաներ էին։ Նրա եղբայրը մահացել է տեղահանության ժամանակ։ Զինաիդա Գրեչանիին և նրա ծնողները վերադարձան Կոտիուժենի միայն 1968 թվականին։ Նա որպես ուղղափառ մկրտվեց իր մորական տատիկի կողմից։
Մայրաքաղաք Քիշնևում ավարտել է ֆինանսատնտեսական քոլեջը և Մոլդովայի պետական համալսարանը ։
Գրեչանին ամուսնացած է Ալեքսեյ Գրեչանիի հետ և ունի երկու երեխա ։
Կարիերա
90-ականների կեսին աշխատանքի է անցել Ֆինանսների նախարարությունում որպես վարչության պետ։ Նա ֆինանսների փոխնախարարն էր 2000-2001 թվականներին և ֆինանսների նախարարի առաջին տեղակալը՝ 2001-2002 թվականներին։ Նախագահ Վլադիմիր Վորոնինը 2002 թվականի փետրվարի 8-ին նշանակեց նրան ֆինանսների նախարարի ժամանակավոր պաշտոնակատար, այնուհետև 2002 թվականի փետրվարի 26-ին նշանակեց ֆինանսների նախարար՝ լինելով միակ կինը կառավարությունում։ Երեք տարի որպես ֆինանսների նախարար պաշտոնավարելուց հետո նա Վորոնինի կողմից նշանակվեց որպես Մոլդովայի առաջին փոխվարչապետ 2005 թվականի հոկտեմբերի 10-ին ։ 2005 թվականի ամռանը Քիշնևի ՏԻՄ ընտրություններում նա ստացավ ամենաշատ ձայները, սակայն ցածր մասնակցության պատճառով այն անվավեր ճանաչվեց։
Վարչապետ
Գրեչանիին հրաժարական է տվել 2009 թվականի սեպտեմբերի 9-ին՝ ասելով, որ ինքը ի վիճակի չէ միաժամանակ պահել վարչապետի և խորհրդարանի անդամի պաշտոնները։ Սեպտեմբերի 10-ին Մոլդովայի նախագահ Վլադիմիր Վորոնինը ստորագրել է հրամանագիր՝ արդարադատության նախարար Վիտալի Պիրլոգին նշանակելով վարչապետի ժամանակավոր պաշտոնակատար մինչև կազմավորվի նոր կառավարություն։
2009 թվականի ապրիլի 7-ի իրադարձությունները
Մոլդովայի Հանրապետության վարչապետ Զինաիդա Գրեչանիին, 2009 թվականի ապրիլի 7-ի իրադարձությունների շրջանակներում, հանրային տարածքում հայտնի դարձավ իր խորհրդանշական հայտարարություններով, որ ոստիկանները պատրաստ են զենք կիրառել ցուցարարների դեմ, և եկել է ուղերձով. «Ամենամեծ հանցագործության կազմակերպիչները պատրաստ են երեխաներին օգտագործել հաջորդ օրերին: Եթե դա տեղի ունենա, զոհերից խուսափելը շատ դժվար կլիներ: Ոստիկաններն կօգտագործեն անհրաժեշտ բոլոր միջոցները՝ սահմանադրությունը պաշտպանելու համար, ներառյալ զենքերը»։ Վեց տարի անց ՝ 2015-ի ապրիլին, Գրեչանիին «TV7» հեռուստաընկերության եթեր հեռարձակված «Ինտերպոլ» հեռուստաշոուի ժամանակ հայտարարել է, որ ճիշտ է վարվել, երբ 2009 թվականին հայտարարեց, որ «արյունահեղություն կլինի»։
Զինաիդա Գրեչանիին իր հայտարարությամբ մնացել է պատմության մեջ, երբ նա աղաչում էր երկրի «մայրերին» իրենց երեխաներին պահել տանը, այն զենքի պատճառով, որը պետք է օգտագործվեր։ Այս առումով, ապրիլի 7-ի դեպքերի քննությամբ նրան մեկ անգամ լսել են դատախազները, այնուհետև՝ որպես վկա ։
Մոլդովայի նախագահական ընտրություններ, 2009 թվականի մայիս-հունիս
Նրա կուսակցությունը հաղթել է 2009 թվականի ապրիլին կայացած ընտրություններում`ձայների 49,48%-ով, և նա Մոլդովայի խորհրդարանում ստացավ 60 մանդատ։ 2009 թվականի մայիսի 20-ին և հունիսի 3-ին նա երկու անգամ անհաջող փորձեր է ունեցել ՄՀԿԿ-ի Մոլդովայի նախագահի թեկնածու առաջադրվելու համար` չունենալով ընդամենը մեկ ձայն` անհրաժեշտ ձայների 3/5 (61) ստանալու համար։ Երկու փուլերում էլ տղամարդկանց այլընտրանքային թեկնածուներ են առաջադրվել ՄՀԿԿ-ի կողմից և ստացել են 0 ձայն, իսկ Գրեչանիին՝ կոմունիստական կուսակցության բոլոր 60 ձայները ։
ՄՀԿԿ-ից դուրս գալը և ՄՀՍԿ-ին միանալը
2011 թվականի աշնանը Զիանիդա Գրեչանին Իգոր Դոդոնի և Վերոնիկա Աբրամչիուչի հետ միասին դուրս եկան ՄՀԿԿ-ն և միացան Սոցիալիստների կուսակցությանը (ՄՀՍԿ)՝ Վերոնիկա Աբրամչիուչի գլխավորությամբ։ 2011-2016 թվականներին կուսակցության ղեկավարը դարձավ Իգոր Դոդոնը։ Մոլդովայի Հանրապետության նախագահի ընտրությունից հետո Սոցիալիստների կուսակցության գործող ղեկավարը դարձավ Զինաիդա Գրեչանին, ով 2016 թվականի դեկտեմբերի 18-ին պաշտոնապես ընտրվեց որպես կուսակցության նախագահ։ 2014 թվականի նոյեմբերի 30-ի ընտրություններին Զինաիդա Գրեչանին ՄՀՍԿ-ի ընտրական ցուցակի առաջին հորիզոնականում էր ։
Հետագա կարիերան
Նա 2015 թվականի ՏԻՄ ընտրություններում Քիշնևի ավագանիում կազմեց մեծամասնություն՝ առաջ անցնելով այդ ժամանակվա քաղաքապետ Դորին Չիրտոակայից ։ Ի վերջո, նա անհաջող էր՝ հունիսի 28-ի ընտրություններում պատվելով Չիրտոակային։
2016 թվականի նոյեմբերի 18-ին նա ընտրվեց Սոցիալիստական կուսակցության նախագահ՝ պաշտոնը ստանձնելով 2016 թվականի դեկտեմբերի 23-ին։ Նա ընտրվեց Մոլդովայի խորհրդարանի 12-րդ նախագահ 2019 թվականի հունիսի 8-ին, ինչը երկրում առաջ բերեց կարճ 8-օրյա սահմանադրական ճգնաժամի։
Էլեկտրաէներգիայի ներմուծում
Զինաիդա Գրեացանիին և Իգոր Դոդոնը ներգրավվել են էլեկտրաէներգիայի կաշկանդված ներմուծման սխեմայի մեջ և դարձել են բողոքի առարկա, որը ներկայացվել է Գլխավոր դատախազություն։ 2008 թվականի հունիսի 1-ից Մոլդովան էլեկտրաէներգիան գնել է Ուկրաինայից այն գնով, որը 10%-ով բարձր էր մայիս ամսվա համեմատ։ Առաջին փոխվարչապետ Իգոր Դոդոնը հայտարարեց նոր գինը որպես «ուշագրավ հաջողություն»՝ պատճառաբանելով, որ ի սկզբանե ուկրաինական կողմը պահանջում էր 50% թանկացում։ Սակայն Քիշնևի փողոցներում խոսվում էր այն մասին, որ գնի բարձրացումը կատարվել է ի օգուտ Հունգարիայում գրանցված մի ընկերության, որի հետևում Մոլդովայի և Ուկրաինայի ղեկավարության կողմից պատվիրակված անձինք են։ «Բանակցություններից» հետո մասնավոր միջնորդ ընդգրկվեց Ուկրաինայի ներմուծման սխեմայի մեջ։ Միևնույն ժամանակ, էներգետիկայի փորձագետները Մոլդովայի Հանրապետության էներգետիկ կարգավորող ազգային գործակալությունից ստացել են ավելի շատ պաշտոնական տեղեկատվություն, որոնք ցույց են տվել, որ միայն մեկ տարի առաջ միջնորդ ընկերությունը էներգիայի գների տարբերությունից ստացել է ավելի քան 14,5 միլիոն դոլար շահույթ։ Կառավարությունը պատասխանատու էր էլեկտրաէներգիա ներմուծելու համար։ Եվ համաձայն այն ժամանակվա վարչապետ Զինաիդա Գրեչանիի կողմից ստորագրված դրույթի՝ Ուկրաինայում էլեկտրաէներգիայի մատակարարման պայմանագիրը կնքելու բանակցող խմբի կազմի մեջ էին Իգոր Դոդոնը, այն ժամանակ Էկոնոմիկայի նախարար Ալեքսանդր Գուսևը, Էներգոկոմի տնօրենը և Մարկու Ռիմիշը։
Վարկեր BEM-ից
2008 թվականին Զինաիդա Գրեչանին ֆինանսների նախարարն էր, իսկ նրա ամուսինը՝ Ալեքսեյը, հանդիսանում էր «Վին Կոյուսնա» գործարանի տնօրենների խորհրդի անդամ․ ընկերություն, որը վարկեր էր վերցնում Banca de Economii-ից (BEM)՝ 1,63 միլիոն եվրոյի և 500,000 ԱՄՆ դոլար չափով։ Գրեչանի ընտանիքի համար խնդիր չէր այս վարկը ստանալը, առավել ևս, որ ֆինանսների նախարարությունը պատասխանատու էր BEM-ի բաժատոմսերի համար։ Երկու տարի հետո՝ 2010 թվականին, «Կոյուսնայի» գործարանը սնանկացավ, և 2011 թվականին Ալեքսեյ Գրեչանիի կողմից վերահսկվող օֆշորային ընկերության կողմից հիմնադրված «Ալսվիտ-պրինտ» ֆիրման գնեց գործարանի բաժնետոմսերը, որոնք գրավադրվել էին բանկում 40 միլլիոն մոլդովական լեյ արժողությամբ ։ Էկոնոմիկայի բանկի լուծարման գործընթացի մեկնարկից մեկ տարի անց, բանկի բաժնետոմսերի և գույքի վաճառքից բխող գումարները աննշան են։ Աճուրդով վաճառված ամենաթանկ խմբաքանակը «Կոյուսնա» գինու գործարանն է, որը դատարան է եկել այն բանից հետո, երբ նախկին վարչապետի և ներկայիս սոցիալիստական առաջնորդ Զինաիդա Գրեչանիի ամուսինը`Ալեքսեյ Գրեկանիին, չի վերադարձրել տասնյակ միլիոնավոր մոլդովական լեյ ։
2019 թվականի հուլիսի 15-ին, Ազատական կուսակցության ղեկավար Դորին Չիրտոկան ներկայացրեց մի քանի փաստաթղթեր, համաձայն որոնց, ցույց տրվեց, որ Զինաիդա Գրեչանին ներգրավված է BEM վարկերի ստացման մեջ, որոնք չեն վերադարձվել ։ Նա խնդրել է Զինաիդա Գրեչանիին հրաժարական տալ խորհրդարանի նախագահի պաշտոնից՝ մեղադրվելով բանկային խարդախության մեջ ։
Ծանոթագրություններ
Կատեգորիա:21-րդ դարի կին քաղաքական գործիչներ Կատեգորիա:Մոլդովայի վարչապետներ Կատեգորիա:Մոլդովայի պետական համալսարանի շրջանավարտներ Կատեգորիա:Ապրող անձինք Կատեգորիա:1956 ծնունդներ Կատեգորիա:Մոլդովայի քաղաքական գործիչներ Կատեգորիա:Մոլդովացի տնտեսագետներ Կատեգորիա:Պատվո շքանշանի ասպետներ (Ռուսաստան) Կատեգորիա:Կին վարչապետներ Կատեգորիա:Մոլդովացի կին քաղաքական գործիչներ
Նանդլշթաթ
Նանդլշթաթ (Nandlstadt), Կոմունա Գերմանիայում, Բավարիայում։
Ենթարկվում է Վերին Բավարիայի ղեկավարությանը։ Մտնում է Ֆրայզինգ շրջանի կազմի մեջ։ Բնակչությունը կազմում է 4977 մարդ (2010 թվականի դեկտեմբերի 31-ի տվյալներով) ։ Զբաղեցնում է 34,31 կմ² տարածք։ Պաշտոնական կոդը՝ 09 1 78 144։
Արտաքին հղումներ
Կատեգորիա:Գերմանիայի քաղաքներ Կատեգորիա:Գերմանիայի բնակավայրեր
Բրիգեյ
Բրիգեյ (Brigueuil), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2008 թվականի դրությամբ կազմում է 1055 մարդ, բնակչության խտությունը` 22.41 մարդ/կմ²։ Բնակավայրը զբաղեցնում է 47.07 կմ² տարածք։
Աշխարհագրություն
Գտնվում է Փարիզ քաղաքից 350 կմ հարավ, Պուատիե քաղաքից` 85 կմ հարավ-արևելք, Անգուլեմ քաղաքից` 65 կմ հյուսիս-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 643 աշխատունակ (15-64 տարեկան) բնակիչ, որոնցից ակտիվ էին 476-ը, իսկ ոչ ակտիվները` 167։ Ակտիվության ցուցանիշը կազմում է 74,0 %։ 476 աշխատունակ մարդկանցից աշխատել է 442 անձ (239 տղամարդ և 203 կին)։ Գործազուրկ են եղել 34 անձ (15 տղամարդ և 19 կին)։ 167 անաշխատունակներից 33-ը եղել են աշակերտներ կամ ուսանողներ, 84-ը` թոշակառուներ, իսկ 50-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Լինդա Սթիրլինգ
Լինդա Սթիրլինգ (Linda Stirling,), ամերիկացի մոդել, կինոյի և հեռուստատեսության դերասանուհի, հաղորդավարուհի։ Կյանք երկրորդ կեսից՝ փիլիսոփայության դոկտոր, անգլերենի և դրամատիկական արվեստի ուսուցչուհի։
Կենսագրություն
Լուիզա Շուլցը (դերասանուհու իսկական անունը) ծնվել է 1921 թվականի հոկտեմբերի 11-ին Լոնգ Բիչ քաղաքում (Կալիֆոռնիա, ԱՄՆ) ։ Նրա ծնողները պարոն Ալեքս Շուլցն էր ։ Լուիզան ավարտել է Լոնգ Բիչի ավագ պոլիտեխնիկական դպրոցը ։ 12 տարեկանից սկսած՝ սկսել է ուսումնասիրել դրամատիկական արվեստ, դպրոցից հետո երկու տարի սովորել է Բեն Բարդի Դրամատիկական արվեստների ակադեմիայում ։ Եղել է ֆոտոմոդել. մասնավորապես՝ մասնակցել է «Երկրորդ համաշխարհային պատերազմի գլամուր աղջիկների շքերթ» տեսանկարահանմանը, խաղացել է «ամառային թատրոններում» ։
Առաջին անգամ Լուիզա Շուլցը (ով շուտով վերցրեց դերասանական Լինդա Սթիրլինգ մականունը) էկրաններին է հայտնվել 1943 թվականինThe Powers Girl ֆիլմում, որտեղ նա խաղացել է գործանականում ինքն իրեն՝ որպես մոդել։ Երիտասարդ գեղեցկուհուն ռեժիսորները սկսում էին տարբեր դերերի համար վերցնել, այդ թվում և կինոսերիալներ։ Republic Pictures ստուդիայում չորս տարիների աշխատանքի ընթացքում Սթիրլինգը նկարահանվել է 25 ֆիլմերում և սերիալներում, սակայն 1946 թվականին նա ամուսնացավ, երեխա ունեցավ և որոշեց նվիրվել ընտանիքին՝ դադարելով նկարահանվել ։ 1954 թվականին դերասանուհին վերադարձավ էկրաններ, այս անգամ արդեն՝ հեռուստատեսային. մեծ կինոյում նա երբեք այլևս չնկարահանվեց։ Հինգ տարվա ընթացքում Լինդան հայտնվեց 15 սերիալների դրվագներում, և 1959 թվականից՝ ամբողջության ավարտեց դերասանուհու կարիերան։
Այն բանից հետո, ինչ իր երեխաները մեծացան, Սթիրլիգը ընդունվեց Լոս Անջելեսում գտնվող Կալիֆոռնիական համալսարան, որը հաջողությամբ ավարտեց և 1972 թվականին 50 տարեկան հասակում ստացավ անգլիական գրականության մեջ փիլիսոփայության դոկտորի աստիճան ։ 1967 թվականից մինչև 1990 թվականը անգլերեն և դրամատիկական արվեստ է դասավանդել Գլենդեյլի քոլեջում ։ 1990 թվականին մահացավ նրա ամուսինը, ինչից հետո 68-ամյա Սթրիլինգը թողեց աշխատանքը։
1983 թվականին Սթիրլինգը ստացել է «Ոսկե կոշիկ» մրցանակը վեսթեռն ֆիլմերի զարգացման գործում ունեցած ավանդի համար ։
Լինդա Սթիրլինգը մահացել է 1997 թվականի հուլիսի 20-ն Ստուդիո Սիթիում քաղցկեղից ։
Անձնական կյանք
1946 թվականի դեկտեմբերի 20-ին Լինդա Սթիրլինգն ամուսնացել է սցենարիստ Նիբլի Սլոանի հետ (1908—1990): Զույգը ողջ կյանքում չի բաժանվել՝ առավել քան 43 տարի, մինչև Նիբլիի մահը՝ 1990 թվականը ։ Նրանք երկու որդի են ունեցել՝ Քրիսը և Թիմը ։
Նոյֆարն Ֆրայզինգ
Նոյֆարն Ֆրայզինգ (Neufahrn bei Freising) Կոմունա Գերմանիայում, Բավարիայում։
Ենթարկվում է Վերին Բավարիայի ղեկավարությանը։ Մտնում է Ֆրայզինգ շրջանի կազմի մեջ։ Բնակչությունը կազմում է 19046 մարդ (2010 թվականի դեկտեմբերի 31-ի տվյալներով) ։ Զբաղեցնում է 45,51 կմ² տարածք։ Պաշտոնական կոդը՝ 09 1 78 145։
Արտաքին հղումներ
Կատեգորիա:Գերմանիայի քաղաքներ Կատեգորիա:Գերմանիայի բնակավայրեր
Վե Վե Նու
Վե Վե Նու (ဝေဝေနု, ), մյանմացի իրավապաշտպան, որը Մյանմայում աշխատում է մարդու իրավունքների, մասնավորապես` ռոհինջա էթնիկ խմբի իրավունքների հետ կապված իրավիճակի բարելավման ուղղությամբ։ Վե Վե Նուն 2014 թվականին ընդգրկվել է «BBC 100 Women» ցանկում, իսկ 2017 թվականին «Time» ամսագիրը նրան անվանել է Նոր սերնդի առաջնորդներից մեկը (Next Generation Leaders) :
Բանտարկություն
Վե Վե Նուն 16 տարեկանում ընդունվել է Արևելյան Յանգոնի համալսարանի իրավագիտության ֆակուլտետը ։ Երկու տարի անց` 2005 թվականին, Վե Վե Նուն և նրա բարեկամները ձերբակալվել են  ։ Պատճառը եղել է նրա հոր քաղաքական գործունեությունը, որը հաղթանակ է տարել երկրի խորհրդարանական ընտրություններում, սակայն իշխող ռազմական խունտան հրաժարվել է ճանաչել դրանց արդյունքները   ։
Վե Վե Նուի ծնողները և նրանց բոլոր երեխաները ազատազրկվել են «ներգաղթի օրենքը խախտելու համար» և որպես «սպառնալիք ազգային անվտանգությանը» ։ Դատական գործընթացն ընթացել է առանց փաստաբանների, դատավորները դատի ընթացքում նշումներ չեն արել։ Վե Վե Նուն դատապարտվել է 17 տարեկանում, իսկ հայրը` 47 տարեկանում։ Երկուսն էլ դատապարտվել են Ինսեյն բանտում, որը գտնվում է Յանգոնում, ընդ որում` Վե Վե Նուն, նրա քույրը ու մայրը պահվել են մեկ ընդհանուր սենյակում։ Չժո Մին Յուն պատիժը կրել է մեկ մենախցում, իսկ նրա որդուն ուղարկվել է մեկ այլ բանտ։
Բանտարկության ժամանակ Վե Վե Նուն ծանոթացել է մյուս բանտարկյալ կանանց հետ և նրանցից շատ բան սովորել, ինչի պատճառով բանտն անվանել է «կյանքի ուսուցման վայր» ։ 2012 թվականի հունվարին Թեյն Սեյնը համաներում է հայտարարել, որի վերաբերել է նաև Վե Վե Նուի ընտանիքը    ։ Բանտում գտնվելու վատ պայմանների պատճառով քույրը վարակվել է անբուժելի հեպատիտ C-ով, իսկ հոր մոտ խոնավությունից զարգացել է սրտի հիվանդությունը ։
Իրավապաշտպանական գործունեություն և կրթություն
Վե Վե Նուն ավարտել է Արևելյան Յանգոնի համալսարանում կիսատ թողած ուսումը , իսկ հետո Բրիտանական խորհրդում հաճախել մեկամյա քաղաքագիտական ծրագրի  և անցել տարբեր քաղաքական թրեյնինգներ  ։ Նա հիմնադրել է երկու հասարակական կազմակերպություն` «Women’s Peace Network-Arakan» և «Justice for Women»: Դրանցից առաջինը զբաղվում է Մյանմայում բոլոր սեռերի մարդկանց խաղաղության ամրապնդմամբ և փոխըմբռնում է քարոզում մարդկանց բոլոր խմբերի միջև։ «Justice for Women»-ը կարիքավոր կանանց մասնագիտական օգնություն տրամադրող իրավաբանների ցանց է   ։ Վե Վե Նուն դասախոսություններ է կարդում ընտանեկան բռնության, սեռական ոտնձգությունների և բռնության հետ կապված այլ հարցերի մասին  ։ Թվիթթերում գործարկել է «#MyFriend» հաջող քարոզարշավը, որը տարբեր խմբերի անհատների միջև բարեկամություն է ցույց տվել    ։
Վե Վե Նուն դասախոսություններ է կարդացել նաև շատ կազմակերպություններում։ 2017 թվականին նա ելույթ է ունեցել «Oslo Freedom Forum»-ում ։ Նա նաև աշխատել է Մյանմայում ՄԱԿ-ի հետ Մարդու իրավունքների պաշտպանության հարցերով ։ Նրան հրավիրել են Սպիտակ տուն և ԱՄՆ Կոնգրես` այցելության նպատակով ։ 2017 թվականի դրությամբ Վե Վե Նուն մագիստրոսական ծրագիր է անցել Բերկլիի կալիֆոռնյան համալսարանում ։
Մրցանակներ
2015 թվականին Վե Վե Նուն հայտնվել է «Foreign Policy Top 100 Global Thinkers» ցանկում և Ջորջ Բուշի նախագահական կենտրոնում մասնակցել անցումային քաղաքական ռեժիմներով երկրների երիտասարդ առաջնորդների համար նախատեսված «Liberty and Leadership Forum» ուսուցողական ծրագրին  ։ 2016 թվականին նրան «Salt» ամսագրում անվանել են ոգեշնչող հարյուր կանանցից մեկը, իսկ հաջորդ տարի «Time» ամսագրում՝ նոր սերնդի առաջնորդներից մեկը ։ 2018 թվականին Ջորջթաունի համալսարանի անունից Վե Վե Նուն ստացել է Հիլարի Քլինթոնի անվան մրցանակ ։
Արտաքին հղումներ
Կատեգորիա:BBC 100 կին Կատեգորիա:Ապրող անձինք Կատեգորիա:Մյանմայի քաղաքական գործիչներ Կատեգորիա:Կին իրավապաշտպաններ Կատեգորիա:Կին ակտիվիստներ
Պալանցանո
Պալանցանո (Palanzano), կոմունա Իտալիայում, գտնվում է Էմիլիա Ռոմանիա մարզում՝ Պարմա գավառում ։
Բնակչությունը՝ 1277 մարդ (2008 թվականի տվյալներով)։ Բնակչության խտությունը՝ 18 մարդ/կմ²։ Զբաղեցնում է 70 կմ² տարածք։ Փոստային ինդեքս՝ 43025։ Հեռախոսային կոդը՝ 0521։
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Diamond DA50
Diamond DA50, ավստրիական Diamond Aircraft Industries ընկերության նախագծած մեկշարժիչանի թեթև բազմաֆունկցիոնալ ինքնաթիռ ։
Նկարագրություն
Ինքնաթիռը նախագծվել է ավստրիական Diamond Aircraft Industries ընկերության նախագծողների կողմից։ Ինքնաթիռը առաջին թռիչքը կատարել է 2007 թվականի ապրիլի 5-ին։ Սերիական արտադրությունը սկսվել է 2010 թվականին։ Հավաքված է հիմնականում կոմպոզիտային նյութերից, որոնք պատրաստված են պլաստմասայից ։
Ինքնաթիռը հաճախ օգտագործվում է օդաչուների սկզբնական պարապմունքների ժամանակ։ Սրահը անհրաժեշտության դեպքում կարող է տեղավորել երկու պատգարակ։
2008 թվականին Diamond Aircraft Industries ընկերությունը ներկայացրել է DA50-ի արդիականացված մոդելը՝ DA50 Magnum-ը։ Այն հագեցած էր Austro Engine AE 300-ի 170 լիտր/վրկ. հզորության դիզելային շարժիչով ։
Արտաքին հղումներ
Կատեգորիա:Diamond-ի ինքնաթիռներ Կատեգորիա:Ավստրիայի ինքնաթիռներ
Քաասուիտսուպ
Քաասուիտսուպ (Qaasuitsup Kommunia, Qaasuitsup Kommune), 2009 թվականին Գրենլանդիայի չորս կոմունաներից մեկը։
Բնակչությունը՝ 17 687 մարդ (2012), ովքեր ապրում եմ 660 հազար կմ² տարածքում։ Խոշորագույն քաղաքը և վարչական կենտրոնը Իլուլիսատն է (4 528 մարդ, 2009)։ Ամբողջ բնակչությունը բնակվում է ծովափին և հարակից կղզիներում։ Մայրացամաքային մասը զբաղեցնում է սառույցը։
Քաասուիտսուպ կոմունան ներառում է նախկին Քաանաաք, Ուումանաք, Ուպերնավիկ, Քեքերտարսուաք, Իլուլիսատ, Կասիգիանգուտ և Աասիաատ կոմունաները։
Կոմունան ընդգրկում է ավելի մեծ տարածք, քան Ուկրաինայի, և գրեթե երկու անգամ Ֆինլանդիայի տարածքը։ Սա երկրորդ կարգի ամենամեծ վարչական միավոր է աշխարհում։ Կոմունան հյուսիս-արևմուտքում նեղուցով սահմանակցում է Կանադային ։
Կոմունայի հյուսիսային մասում տեղակայված է Տուլե ավիաբազան (Պիտուֆիկ), որը վարչական առումով չի մտնում ոչ մի կոմունայի մեջ։
Ծանոթագրություններ
Կատեգորիա:Գրենլանդիայի կոմունաներ Կատեգորիա:2009 թվականին հիմնադրված բնակավայրեր
Վիտալի Զլոտնիկով
Վիտալի Զլոտնիկով (Виталий Маркович Злотников, ), ռուս բանաստեղծ, արձակագիր և կինոսցենարիստ։ «Կատվիկը Լիզյուկովի փողոցից» մուլտֆիլմի սցենարի հեղինակն է։
Կենսագրություն
Ծնվել է 1934 թվականի նոյեմբերի 20-ին, ճարտարապետ Մարկ և տնային տնտեսուհի Ռադա Զլոտնիկովների ընտանիքում։ Վորոնեժում Վիտալին ավարտել է դպրոցը և Վորոնեժի պետական համալսարանի ռոմանա-գերմանական բանասիրության ֆակուլտետը։ 1968 թվականին նա ամուսնացել է, նույն թվականին լույս է տեսել նրա առաջին` «Ես և Ջեկը» գիրքը։ Զլոտնիկովների ընտանիքի առաջնեկը` Սաշան, ծնվել է 1969 թվականին. այս իրադարձությունը ոգեշնչել է ընտանիքի հորը գրել նոր մանկական գործեր ։
1970 թվականին Վիտալի Զլոտնիկովը և իր ընտանիքը որոշել են տեղափոխվել Դմիտրով ։ Նա ցանկանում էր ավելի մոտ լինել կենտրոնական պարբերականների խմբագրական գրասենյակներին, որտեղ արդեն սկսվել էին լույս տեսնել նրա մանկական պատմությունները, և «Սոյուզմուլտֆիլմ» ստուդիային, որի հետ նա արդեն սկսել էր համագործակցել որպես անիմացիոն ֆիլմերի սցենարիստ ։
Գլամզ ամրոց
Գլամզ ամրոց, (Glamis /ˈɡlɑːmz/), ամրոց Շոտլանդիայի Անգաս շրջանում, Գլամզ գյուղի շրջակայքում, եղել է Ստրաթմոր և Քինգհորնի կոմսի և կոմսուհու տունը, որն այժմ բաց է հասարակության առաջ։ 14-րդ դարից ի վեր Գլամզ ամրոցը եղել է Լայան ընտանիքի տունը, թեև ներկայիս կառույցը հիմնականում թվագրվում է 17֊րդ դարին։ Գլամզը եղել է Մայր թագուհու՝ Գեորգ VI արքայի կնոջ մանկության տունը։ Նրանց երկրորդ դուստրը՝ արքայադուստր Մարգարեթը, Սնոուդոնի կոմսուհին, ծնվել է այնտեղ։ Ամրոցը պահպանվում է որպես ճարտարապետական և պատմական հատուկ հետաքրքրություն ունեցող կառույց և ընդգրկված է համապատասխան ցանկում (category A listed building), իսկ շրջակայքի պարտեզները ընդգրկված են Շոտլանդիայի ազգային նշանավոր պարտեզների ցանկում ։
Տեղադրություն
Ամրոցը գտնվում է Ստրաթմորի բերրի հովտում, Անգաս քաղաքի մոտ, Սիդլո բլուրների և Գրամփիան լեռների միջև; Ամրոցին պատկանող ընդհանուր տարածքը կազմում է շուրջ 57 հազար կմ2։ Ամրոցին պատկանող տարածքով հոսում են երկու գետակներ, որոնցից մեկի՝ Գլամզ Բըրնի շրջակայքի բուսաբանական այգում աճում են ծառեր աշխարհի գրեթե բոլոր մասերից, որոնցից շատերը հազվագյուտ տեսակներ են և մի քանի հարյուր տարեկան։
Վիտալի Զլոտնիկով
Կենսագրություն
Մահացել է 2000 թվականին, Դմիտրով քաղաքում։
Գլամզ ամրոց
Պատմություն
Գլամզ ամրոցի շրջակայքում գտնվել են նախապատմական հետքեր, օրինակ, նշանավոր Պիքտական քարը, որը գտնվել է ամրոցի մոտակա Իսսի գյուղի մոտ ։ 1034 թվականին Գլամզ ամրոցում սպանվեց Շոտլանդիայի Մալքոլմ II արքան ՝ այնտեղ կազմակերպված արքայական որսորդության ժամանակ։ Վիլյամ Շեքսպիրն օգտագործել է Գլամզ ամրոցը որպես «Մակբեթ» ողբերգության (1603–06) գործողությունների կատարման վայր, թեպետ պատմական Մակբեթը՝ Շոտլանդիայի արքան, որը մահացել է 1057 թվականին, որևէ առնչություն չի ունեցել ամրոցի հետ։ Մինչև 1376 թվականը Գլամզ վայրում արդեն ամրոց գոյություն ուներ, որն այդ թվականին Շոտլանդիայի Ռոբերտ II արքան նվիրեց դստեր ամուսնուն՝ Ստրաթմորի կոմս սըր Ջոն Լայանին։ Այդ ժամանակից ի վեր Գլամզը դարձել է Լայան ընտանիքի սեփականություն։ 15-րդ դարի սկզբում ամրոցը վերակառուցվեց և վերածվեց աշտարակավոր շինության։ «Լորդ Գլամզ» տիտղոսն ստեղծվեց 1445 թվականին Պատրիկ Լայանի համար (1402-1459), որը սըր Ջոնի թոռն էր։ Ջոն Լայանը՝ վեցերորդ լորդ Գլամզը, ամուսնացավ Անգասի տիրոջ՝ Ջորջ Դուգլասի դստեր՝ Ջենեթ Դուգլասի հետ, այն ժամանակ, երբ Շոտլանդիայի Ջեյմս V արքան թշնամական հարաբերությունների մեջ էր Դուգլասների հետ։ 1528 թվականին Ջենեթը մեղադրվեց դավաճանության մեջ՝ կոմս Անգասի աջակիցներին Էդինբուրգ բերելու համար։ Հետո նրան մեղադրեցին նաև ամուսնուն թունավորելու համար, որը մահացել էր 1528 թվականի սեպտեմբերի 17-ին։ Ի վերջո նրան մեղադրեցին նաև կախարդության համար և Էդինբուրգում 1537 թվականի հուլիսի 17-ին ցից հանելով՝ այրեցին։ Ջեյմս V-ը հետագայում խլեց Գլամզը՝ մի որոշ ժամանակ ապրելով այնտեղ ։ 1543 թվականին Գլամզը վերադարձվեց Ջոն Լայանին՝ 7-րդ լորդ Գլամզին։ 1606 թվականին Պատրիկ Լայանը, 9-րդ լորդ Գլամզը, ստեղծեց Քինգհորնի կոմսությունը։ Նա ամրոցի վերանորոգման լայնածավալ աշխատանքներ ձեռնարկեց, որոնց մասին հիշատակություն կա ամրոցի կենտրոնական աշտարակի վրա՝ «Կառուցեց Պատրիկը, լորդ Գլամզը և Տ(իկին) Աննա Մյուրեյը ։ Ի սկզբանե տարածված էր այն կարծիքը, որ ամրոցը վերանախագծել և վերակառուցել է անգլիացի ճարտարապետ Ինիգո Ջոնսը, սակայն «Պատմական Շոտլանդիա» (Historic Scotland) գործակալությունը համարում է, որ թագավորական ճարտարապետ Վիլյամ Շաուն ավելի հավանական թեկնածու է՝ հաշվի առնելով ամրոցի աշտարակների ավանդական շոտլանդական ձևը ։
Արտաքին հղումներ
Կատեգորիա:Դղյակներ այբբենական կարգով Կատեգորիա:Շոտլանդիայի դղյակներ
Վիտալի Զլոտնիկով
Ստեղծագործություն
Վորոնեժի պետական ​​համալսարանն ավարտելուց հետո նա սկսում է ուժերը փորձել գրականության ոլորտում։ Զլոտնիկովի հետաքրքիր մանկական պատմությունները հայտնվում են թերթերում և ամսագրերում։ 1968 թվականին հրատարակվել է նրա` պատմվածքների առաջին «Ես և Ջեկը» գիրքը, իսկ երեք տարի անց լույս է տեսել հաջորդ` «Ջեկի նոր արկածները» գիրքը։ Այս գրքերի հիմնական հերոսները շնիկ Ջեկն ու տղան Սերյոժան էին, որոնց անունից պատմվում է պատմությունը։
Դմիտրովում Զլոտնիկովը գրել է իր պատմվածքների և սցենարների մեծ մասը։ Նա տպագրվել է մայրաքաղաքային «Մուրզիլկա», «Պիոներ», «Ստուդենչեսկի մերիդիան», «Սմենա», «Յունոստ» ամսագրերում և այնպիսի հեղինակավոր թերթերում, ինչպիսիք են «Նեդելյա» և «Լիտերատուրնայա Ռոսիա» թերթերը։ 1995 թվականին Մոսկվայում լույս է տեսել «Սիրահարված նապաստակը» պատմվածքների գիրքը։
Անիմացիայում նա աշխատել է Վ. Արբեկովի, Լ. Կայուկովի, Վ. Կոտյոնոչկինի և այլ ռեժիսորների հետ ։ Հատկապես հաջողված էր «Կատվիկը Լիզյուկովի փողոցից» մուլտֆիլմը (ռեժիսոր` Վ. Կոտյոնոչկին, 1988 թվական)։
Ճանաչում
Զլոտնիկովը տարբեր մրցույթներում ունեցել է բազմաթիվ մրցանակներ։ «Քաղաքացիական ավիացիա» ամսագրում «Անհանգիստ կերպար» ոհդվածի համար 1981 թվականին ստացել է երրորդ մրցանակը։ 3-րդ մրցանակ է շնորհվել նաև 1984 թվականին «Անտառային արդյունաբերություն» թերթում «Ծիածան Բայկալ լճի վրա» հոդվածի համար։ 1993 թվականին արժանացել է առաջին մրցանակի` որպես «Միշա» ամսագրի լավագույն հեղինակ։
Ըստ շատ մուլտֆիլմերի գրքեր են հրատարակել ոչ միայն ռուսերեն, այլև այլ` բուլղարերեն, իսպաներեն, գերմաներեն, լեհերեն, շվեդերեն լեզուներով, այս պատճառով Զլոտնիկովի աշխատանքներըը հայտնի և սիրված են աշխարհի տարբեր մասերում:
Նաիմա Սահլբոմ
Նաիմա Սահլբոմ (շվեդերեն՝ Naima Sahlbom, ), շվեդ քիմիկոս, հանքաբան, խաղաղության համար մղվող պայքարի ակտիվիստուհի ։